Jaakobin liturgia
2024-10-23 09:00 - 10:30 (Europe/Helsinki) | Polvijärven Pyhän Johannes Kastajan kirkko, Haavikontie 31, Polvijärvi, 83700
Jaakobin liturgia 23.10.2024 klo 9 Polvijärvellä
Keskiviikkona lokakuun 23. päivä kirkossamme vietetään pyhän apostoli Jaakobin Herran
veljen muistopäivää. Apostoli Jaakob oli Jerusalemin I piispa ja Neitsyt Marian puolison
Joosef Kihlaajan poika hänen ensimmäisestä avioliitostaan. Apostoli Jaakob oli siten
Jeesuksen velipuoli.
Apostoli Jaakobin muistopäivänä on usein tapana toimittaa hänen nimeään kantava
liturgia, joka kuuluu taustoiltaan vanhimpiin käytössä oleviin liturgiateksteihin. Jaakobin
liturgiaa käytettiin ortodoksisessa kirkossa ennen pyhän Johannes Krysostomoksen
jumalallisen liturgian yleistymistä. Nykyinen käsikirjan muoto on kuitenkin saanut
vaikutteita bysanttilaisesta liturgiaperinteestä eli Basileios Suuren ja Johannes
Krysostomoksen teksteistä. Se ei siten vastaan nykyisin vanhaa liturgista muotoaan.
Jaakobin liturgia on edelleen aktiivisessa käytössä Jerusalemin patriarkaatissa sekä
joissakin Lähi-Idän kirkoissa.
Huomattavimmat erot meille tuttuihin liturgioihin ovat seuraavat:
– Jaakobin liturgia toimitetaan usein kasvot kansaan päin
– liturgian alussa on saatto ja papisto toimittaa sananliturgian keskellä kirkkoa
– teksteinä luetaan epistolan ja evankeliumin lisäksi profetia
– ehtoollinen jaetaan kansalle samalla tavalla kuin papistollekin ensin nautitaan Karitsa
omasta kädestä ja sitten juodaan maljasta Kristuksen veri
Tervetuloa Jaakobin liturgiaan!
